
UPUTSTVO ZA UPOTREBU 
(udžbenika za I, II, i III razred) 


Poznato je, arapski nije samo jezik Arapa nego I svih muslimana, jer je Kuran, 
kao glavni izvor islamskog učenja, objavljen također na arapskom jeziku. To je jezik 
koji nije doživio nikakve promjene već punih četrnaest stoljeća. Za to vrijeme bio je 
svjetionik civilizacije. Osim toga, arapski jezik danas je veoma cijenjen u svijetu. On 
je jedan od službenih jezika UN. Prema tome, na arapski ne treba gledati samo kao 
na jezik vjere i civilizacije nego i jezik međunarodne komunikacije. Zbog toga danas 
milioni ljudi u svijetu, među njima i građani BiH, posebno Bošnjaci, ispofjavaju vruću 
želju za učenjem ovog jezika. 

Ministarstvo obrazovanja, nauke, kulture i sporta Republike Bosne i Hercegovine 
obratilo se nekolicini stručnjaka iz ove oblasti da pripreme programe iz arapskog 
jezika za osnovno i srednje obrazovanje. Prema tom programu, koji je usvojen, rje- 
šenje broj U P- 1 -03-61 1 -400/94 od 5. maja 1394 godine, Ministarstvo je zadužilo tu 
grupu da izradi udžbenike (za osnovce od I do III razreda jedna knjiga, za osnovce 
IV razreda š l gimnazije i drugih srednjih škola, također po jedna knjiga). 

Pišući ovaj udžbenik autori su posebno vodili računa o: 

- punoj usklađenosti elemenata savlađivanja jezika (slušanju, govoru, pisanju i čitanju), 

- izučavanju savremenog arapskog jezika i terminologiji Islamske kulture kako bi 
to učenik mogao primijeniti i u razumijevanju islama i islamskog učenja, ali i u 
svakodnevnom životu, 

- svjetskim dostignućima, i iskustvu o poučavanju stranaca arapskom jeziku, ko- 
jima arapski jezik nije maternji jezik, a i 

- pružanja pomoći predavaču putem instrukcija iznijetih u predgovoru udžbenika, 
kako da na najuspjeliji način obavi svoj posao. 

Prva knjiga iz ovog ciklusa kao početnica ne zadržava se izolovano, posebno na 
izgovoru arapskih glasova, nego ih predstavlja u jednom prirodnom slijedu u okviru 
razumljivog konteksta. Ona se ne zadržava ni na svim pojedinostima jedne teme, 
nego je izlaže u nekoliko navrata u povezanim grupama. Cilj udžbenika nije da se 
nešto memoršše i da se to što se memorisalo najednom iskaže, nego je cilj da se to 
korisno upotrijebi. Isto tako, u udžbeniku se ne govori o gramatičkim analizama ili 
terminologiji, nego o svakodnevnoj primjeni. Četiri osnovna jezička elementa treti- 
raju se podjednako. Jezik se uči i ostvaruje napredak kroz stalnu primjenu i aktivno 
kontaktiranje predavača i učenika, ili učenika i drugog učenika. Ciij udžbenika je da 
pripremi ugodnu atmosferu u sredini za međusobno komuniciranje kako bi što više 
učenika učestvovalo u razgovoru. 

Udžbenik posvećuje dužnu pažnju živom jeziku i u njemu se koristi direktan stil. 
Udžbenik koristi slike koje razjašnjavaju pojedine situacije, u osnovnom tekstu ili u 
vježbama. Ove slike su od pomoći i predavaču kod komentara i učeniku da lakše i 
bolje razumije sadržaj teme. 



Udžbenik sadrži 7 za prvu godinu, 7 za drugu i 7 za treću godinu osnovnih temat- 
skih cjelina vezanih za interesovanja učenika tog uzrasta, sa postupcima savlađiva- 
nja jezičkih sklopova i detalja. Sve teme date su kroz tekst dijaloga i po nekoliko 
tekstova vezanih za dijalog predviđenih za uvježbavanje čitanja, konstrukcija pravila 
arapskog jezika i termina operišući sa oko 450 riječi i izraza. 

Teme i vježbe su programski date i one su međusobno povezane u nastojanju da 
omoguće učeniku đa iskaže svoje osjećanje na arapskom jeziku približno kao i na 
svom, mater njem. Teme su povezane sa situacijama koje se odnose na život uče- 
nika u školi i kući koristeći termine za koje su zainteresovani u ovoj oblasti. 

Pored toga, ovaj udžbenik je tako koncipiran da može dati, istovremeno, i iz- 
vjesne instrukcije predavaču arapskog jezika jer ukazuje na najvažnije elemente 
jedne metodske jedinice ponaosob (jezičke konstrukcije, gramatičke elemente, izra- 
ze, posebno grafeme i foneme), nudi objašnjenje predloženih postupaka kod svakog 
predavanja i vježbi i daje prijedloge za dodatnu aktivnost koja bi išla u prilog da 
predavanje bude što uspješnije. 

Sve ovo Što se odnosi na učenika (slike u knjizi za prvačiće koji još ne znaju 
pismo i kasnije za njih pripremljeni tekstovi kad su bar djelimično savladali arapsko 
pismo) dalo je u uočljivoj formi, dok je ono što se odnosi na predavača dato u manje 
upadljijvoj formi. Na mnogim mjestima data su i rješenja vježbi, ako je bi io potrebno, 
a uz svaku novu metodsku jedinicu dat je i tabelarni prikaz sadržaja rečeničkih sklo- 
pova, gramatičkih elemenata, termina i izraza kao i karakteristični fonemi i grafemi 
za arapski jezik i pismo, kako bi predavaču bilo lakše da prati osnovne ciljeve nas- 
tave jezika i to upotrijebi u vježbi s učenicima. 

U fazi usmenog učenja jezika, a to je u dijelu knjige za prvu godinu osnovne 
škole, u kojoj nema uopšte pisanih tekstova, nego je sve dato u slici, u umanjenoj 
formi dat je za predavača tekst dijaloga, vježbi i priča popraćen metodom poste- 
penosti kako bi se osigurao učeniku što bolji pristup jeziku i omogućilo da što više 
ima koristi iz tog perioda nastave. 

Smatramo da se predviđeno gradivo u ovom svesku može obraditi za tri godine 
(I, II i li! razred), ako bi se predavanje održavalo svake sedmice, kroz trideset šest 
sedmica godišnje u trajanju po 45 minuta. 

KORIŠTENJE DIJALOGA U NASTAVI JEZIKA 

Dijalog u ovom udžbeniku je i cilj i sredstvo, istovremeno. Ciij, jer je on koncentri- 
sana slika sadržaja Sekcije i osnova koja pomaže učeniku da se lakše izrazi jer mu 
nudi gotove rečeničke sklopove i izraze iz svakodnevnog života. Dijalog je i sredstvo 
jer sadrži gramatički oblikovane cjeline i pojedinosti za razne situacije koje su potre- 
bne kod savlađivanja jezika i uspostavljanja kontakta s drugima. 

Dijalog i vježbe koje prate osnovni tekst treba smatrati nerazdvojnom cjelinom 
svake metodske cjeline. Dijalog ne bi bio kompletiran ako bi ga učenik naučio na- 
pamet, memorisao, a nastavnik zanemario vježbe i uputstva koja ga prate. Primjetno 
je da postoji razlika između materije pripremljene za prvu godinu u ovom udžbeniku, 
tzv. usmemo savlađivanje jezika, kada učenik još ne zna pismo, nego se koristi gla- 



som i slikom i ostalih dijelova za drugu i treću godinu, kada se učenik oslanja pored 
glasa i slike i na čitanje i pismo. 

Da bi smo što manje upotrebljavali maternji jezik učenika, pribjeglo se korištenju 
slika koje objašnjavaju dotičnu situaciju i dijaloško viđenje. U prvo vrijeme kada uče- 
nik dobar dio dijaloga ne razumije poslije prvog slušanja, nastavnik se može obratiti 
učenicima i na njihovom maternjem jeziku i govoriti im o temi ili situaciji o kome 
govori i dijaiog. 

NASTAVA FON EM A I GRAFEMA (izgovora i slovnih znakova) 

Ovaj udžbenik ne predočava izgovor posebno, a slovne znakove posebno, nego 
ih predočava prirodnim slijedom i postupno, tako da učenik uvježba da uoči razliku 
slušajući, zatim izgovarajući, pa čitanjem određenih pisanih znakova, kad nauci pi- 
smo, i, najzad, pisanjem. Sve ove četiri faze završavaju se istim slijedom, tj. da svaki 
slijedeći korak utvrđuje prethodni. 

Tri su praktične radnje kroz koje prolazi učenik : 

1 . glasovni i slovni znaci, fonemi i grafemi, 

2. upoznavanje fonema i grafema, slušanje i čitanje i 

3. uočavanje razlike među sličnim fonemi ma i grafemima u izgovoru i pismu. 

Nastavnik je obavezan da vodi računa kod nastave izgovora i pisanja slovnih 

znakova o četiri elementa: 

- slušanju i usvajanju glasova, 

- izgovoru, 

- čitanju i pretakanju slovnih znakova u glasove i 

- pisanju, pretakanju giasova u pisane znakove. 

Kod svih vježbi koje su vezane za pismo, posebno u fazi usmenog učenja arap- 
skog jezika (prva i druga godina), pismo se oslanja na izgovaranje slovnih znakova 
i uočavanju razlike među njima oponašanjem nastavnika i ponavljanjem, zatim izgo- 
vorom i upotrebom slike. 

VJEŽBE ČITANJA 

Tekstovi predviđeni za vježbe čitanja imaju za cilj da poniove ono što je bilo u 
prošlom predavanju, da navikavaju učenike na duže, ali i ispravno čitanje i bar djeli- 
mično razumijevanje misli teksta. Predavanje treba pripremiti da odgovara opštoj 
atmosferi razreda kako bi se privukla pažnja učenika i probudila želja za pravilnim i 
dužim čitanjem. 

Uvijek početi sa čitanjem teksta dok su knjige učenika zatvorene. Tekst pročitati 
do kraja, pažljivo, sa pravilnim izgovorom, jer učenici oponašaju nastavnika i kad 
pravilno izgovara foneme i kada griješi. Poslije pročitanog teksta sa učenicima treba 
razgovarati o istoj temi jednostavnijim izrazom i primamljivim načinom kako bi svi 
mogli učestvovati u razgovoru o onome što su čuli. Tekst ponovo pročitati, ali za- 
jedno sa učenicima, pa ponovo sam da bi pravilno shvatili izgovor, zatim u grupama, 
pa pojedinačno. Poželjno je da tekst, kada se čita zajedno, bude ispisan i na tabli, 
da se ukaže gdje su stanke kod čitanja. Pri čitanju sa table koristiti lenir i siično, da 
bi učenici bolje pratili. Treba insistirati da učenici naviknu čitati rečenicu po rečenicu 

a ne riječ po riječ. Cas čitanja treba da ima tri faze da bi učenik brzo postigao pra- 
vilno čitanje teksta: 

- čitanje nagias određeno vrijeme radi navikavanja na pravilno čitanje, 

- čitanje radi razumijevanja teksta i 

- čitanje radi postizanja brzine. 

Kod prvog čitanja, tj. kod čitanja nagias, posvetiti pažnju pravilnom izgovoru gla- 
sova uz zadržavanje kod problematičnih i težih izgovora glasova. Kod drugog čita- 
nja, tj. kada se čita radi razumijevanja teksta, truditi se da učenik pravilno pojmi 
značenje svake misli. U ovom momentu bilo bi korisno postaviti pitanje učeniku i 
razgovarati o istoj temi da bi se provjerilo da li je učenik pravilno shvatio značenje. U 
trećoj fazi čitanja kada se nastoji postići određena brzina, treba bodriti učenika da 
postigne odgovarajuću brzinu u čitanju i tražiti od učenika, jednog po jednog da 
svaki od njih učestvuje u čitanju. 

NASTAVA PISMA 

Zastupljeno je tzv. "Nesh" pismo. Nastava pisma počinje savlađivanjem pisma u "fazi 
prije pisanja". U ovoj fazi učenika privikavati na pisanje s desne strane, uvježba- 
vajući ga da crta osnovne oblike slova koji se susreću u arapskom pismu. 

U fazi savlađivanja “pisma" učenik se uvježbava na više mjesta: 

- u vrijeme uvježbavanja izgovora glasova i pisanju znakova, 

- na kraju svake tematske jedinice, koju prate određena slova, 

- zatim slova u sklopu riječi, rečenice, kao i citati iz Kur’ana i hadisa. 

Kod svake vježbe pisma, slovo ili slova koja smjeramo učiti napisana su uočljivije. 
Potrebno je da nastavnik napiše ta slova na tabli velikim i jasnim pismom i da objasni 
učenicima pravilno crtanje slova, ukazujući odakle se počinje kod pisma slova i tako 
sve do kraja, da ukaže da se tačke postavljaju na slovo ako ih ima, nakon što se 
napiše riječ. 

Važno je da nastavnik prati učenike dok pišu slova kako ne bi prepisivali pogre- 
šno, npr. da ih ne bi pisali s lijeva udesno, ili stali kod svakog slova kad ga napisu da 
stave tačke ako ih ima, što ometa napredovanje učenika u pismu. 

Učenik bi morao osjetiti od prvog časa pisanja da arapsko pismo ima i svoja 
pravila ljepote koja se mora poštovati. Zanemarivanje tih pravila ne samo da rezul- 
tira lošim pismom, nego prouzrokuje i greške u čitanju i razumijevanju teksta. 

Nastavnik je obavezan da ukaže učenicima na razliku između slova, a posebno 
na sličnost slova u pismu kao što su (r C C ^ ° ^)* Osim toga, interesovanje nas- 
tavnika za ispravljanje grešaka u pismu i ohrabrenje izazvaće kod njih žeiju da pišu 
bolje, jasnije i ljepše. 

Istraživanja i iskustva nam potvrđuju da poteškoće s kojima se susreće učenik ne 
nastaju iz prirode samog jezika, nego iz metode predavanja i uvježbavanja učenika. 

Ovaj udžbenik posvećuje posebnu pažnju vježbi pisma i ubraja ga među osno- 
vne elemente učenja jezika. Zbog toga udžbenilk nudi više načina vježbanja pisma, 
a svi oni imaju isti cilj. 



PREDGOVOR 


Ova] udžbenik kao udžbenik za treću godinu osnovne škole sadrži također 7 os- 
novnih tematskih cjelina, kao I prethodna dva udžbenika. U njemu je posvećena 
dužna pažnja: 

- punoj usklađenosti elemenata savlađivanja jezika (slušanju, govoru, pisanju I 
čitanju), 

- izučavanju savremenog arapskog jezika i terminologiji islamske kulture kako bi 
to učenik mogao primjeniti i u razumijevanju islama i islamskog učenja, ali i u 
svakodnevnom životu. 


- svjetskim dostignućima, i iskustvu o poučavanju stranaca arapskom jeziku, ko- 
jima arapski jezik nije mater nj i jezik, a i 

- pružanju pomoći predavaču putem instrukcija iznijetih u opštem predgovoru udžbe- 
nika kako da na najuspjeliji način obavi svoj posao. 

Sve cjeline u udžbeniku vezane su za interesovanje učenika uzrasta trećeg raz- 
reda koji imaju bar donekle saznanje o arapskom jeziku. Teme su date kroz tekst 
dijaloga sa ponekoliko tekstova vezanih za dijalog predviđenih za uvježbavanje či- 
tanja, konstrukcije pravila arapskog jezika i termina operišući sa oko 200 riječi i izraza. 

Na mnogim mjestima data su i rješenja vježbi. Ako je bilo potrebno, a uz svaku 
metodsku jedinicu dat je i tabelarni prikaz sadržaja rečeničkih sklopova, gramatičkih 
elemenata, termina i Izraza kao i karakteristični fonemi i grafemi za arapski jezik i 
pismo kako bi predavaču bilo lakše da prati osnovne cjeline nastave i to upotrijebi u 
vježbi s učenicima. 

Dijalog u ovom udžbeniku je i cilj i sredstvo istovremeno. Cilj, jer je on skoncen- 
trisana slika sadržaja lekcije i osnova koja pomaže učeniku da se lakše izrazi jer mu 
nudi gotove rečen ičke sklopove i Izraze iz svakodnevnog života. Dijalog je i sredstvo 
jer sadrži gramatički oblikovane cjeline i pojedinosti za razne situacije koje su potre- 
bne kod savlađivanja jezika i uspostavljanja kontakta s drugima. 

I ovdje dijalog i vježbe koje prate osnovni tekst treba smatrati, kao i u prva dva 
udžbenika, nerazdvojnom cjeiinom svake metodske cjeline. Primjetno je đa postoji 
razlika između materije pripremljene za prvu i drugu godinu i materije u udžbenika 
kada se učenik oslanja, pored glasa i slike, i na Čitanje i pismo. 


Predavanje treba pripremiti da odgovara opštoj atmosferi razreda kako bi se pri- 
vukla pažnja učenika i produbila želja za pravilnim i dužim čitanjem. Uvijek početi sa 


čitanjem teksta dok su knjige zatvorene. Tekst pročitati do kraja, pažljivo, sa pravil- 
nim izgovorom jer učenici oponašaju nastavnika i kad pravilno izgovara foneme i 
kad griješi. Tekst čitati prema uputstvima u opštem uvodu udžbenika. 


9 





DIJALOG: 

NAPOMENA ZA NASTAVNIKA: 



ODGOVORI NA PITANJA 

KORISTEĆI BROJEVE KAO U PRIMJERIMA : 

ZAMIJENI KAO U PRIMJERIMA: 



ODGOVORI NA PITANJA IZ TEKSTA: 

DOPUNI REČENICU KAO U PRIMJERU: 

BROJI KAO U PRIMJERIMA: 

